ועדת הכספים, כנסת 16, פרוטוקול מספר 339, 2006-03-01 10:30

יעקב ליצמן: אני מתכבד לפתוח את ישיבת ועדת כספים בנושא תקנות מס הכנסה (קביעת יחידים שיראו אותם כתושבי ישראל וקביעת יחידים שלא יראו אותם כתושבי ישראל) התשס"ו-2006.

בועז סופר: מדובר בתקנות מס הכנסה שאושרו ב- 14 בדצמבר 2005 עם תחולה רטרואקטיבית לינואר 2005.

בועז סופר: התקנות דנות בהגדרה מיהו תושב ישראל.

בועז סופר: התקנות תוקנו, כלומר, זה הן אומרות מיהו תושב ישראל ומי לא.

בועז סופר: הייתה רוויזיה של חבר הכנסת בנלולו שהוא הסיר, והכול בסדר.

בועז סופר: מבחינתנו אנחנו לא רוצים להחיל את זה רטרואקטיבית על שנה שלמה, כדי למנוע אפשרות לחקיקה רטרואקטיבית מחמירה.

בועז סופר: לכן אנחנו מבקשים ליישם את זה בינואר 2006 ולא 2005.

יעקב ליצמן: אני חוזר על מה שאני אומר בכל דיון בכל החוקים, הגיע הזמן שתעשו חוק אחיד שיאמר מהו זה תושב ישראל.

יעקב ליצמן: זה לא, אבל מתקדמים בכל זאת, אולי עד הקדנציה הבאה יסדרו את זה.

יעקב ליצמן: חבר הכנסת בנלולו רצית להעיר על הנושא?

1028: נכון שביטלתי את הרוויזיה.

1028: אנחנו פה כדי לעזור לציבור.

1028: אני רוצה שנשמע את טענות החקלאים.

חיים חדד: התאחדות החקלאים קצת מודאגים מהניסוחים המעורפלים שהאוצר מציג.

חיים חדד: הגענו על פי המלצתך לסיכום עם האוצר, היו לשנינו דרישות מסוימות אבל על פי המלצתך הגענו לסיכום שהיה מקובל גם על חברי הוועדה.

חיים חדד: את הסיכום התחלנו גם ליישם.

חיים חדד: אנחנו מאד חוששים שהאוצר ייסוג מההסכמות איתנו.

יעקב ליצמן: הוא אומר שלא.

בועז סופר: אני לא מוכן להתייחס לזה.

בועז סופר: אני צריך לאשרר הסכמות?

יעקב ליצמן: אני אומר את זה בשמו.

1028: רק לא להרגיז את סופר.

יעקב ליצמן: אני רוצה להגיד מילה טובה.

1028: גם אני אומר.

1028: סופר עושה עבודה נפלאה.

יעקב ליצמן: הגענו לפשרה טובה.

יעקב ליצמן: בועז לא חוזר בו, לא יודע מה הערפול.

יעקב ליצמן: הוא אמר גם לפרוטוקול כרגע.

בועז סופר: מה שנאמר ב-14 בדצמבר שריר וקיים.

יעקב ליצמן: תגיד שאתה חוזר על מה שאמרת.

בועז סופר: הסיכום ב-14 בדצמבר מאושרר.

יעקב ליצמן: אין שאלות.

יעקב ליצמן: בסדר גמור.

1028: עוד שאלה.

1028: אתמול החקלאים עשו שביתה.

1028: פתרתם את הבעיה?

חיים חדד: לא פתרנו את הבעיה.

יעקב ליצמן: מי בעד תקנות מס הכנסה (קביעת יחידים שיראו אותם כתושבי ישראל וקביעת יחידים שלא יראו אותם כתושבי ישראל), התשס"ו- 2006, ירים את ידו?

יעקב ליצמן: מי בעד תקנות מס הכנסה (קביעת יחידים שיראו אותם כתושבי ישראל וקביעת יחידים שלא יראו אותם כתושבי ישראל), התשס"ו- 2006, ירים את ידו?

יעקב ליצמן: בעד: רוב נגד: אין נמנעים: אין התקנות אושרו

סמדר אלחנני: מי מרוויח ומי מפסיד מהעניין הזה, בהנחה שכולם מבצעים את החוק כלשונו, כרוחו.

סמדר אלחנני: מי מרוויח מהדחייה?

בועז סופר: ההגדרה כוללת היא מיהו תושב ומי לא.

בועז סופר: עלול להיווצר מצב שעל פי ההגדרות החדשות, מאן דהו ייחשב תושב, כשקודם לכן לא היה נחשב וגם להפך, אין מעבר לזה.

בועז סופר: להקל מבחינתנו זה בסדר גם רטרואקטיבית, אבל מכיוון שזה שנה אחורה, והוועדה אישרה להחיל רטרואקטיבית, עדיין אנחנו מעדיפים לא ליישם החמרה רטרואקטיבית.

סמדר אלחנני: ההקלה לא הולכת אחורה?

בועז סופר: לא.

יעקב ליצמן: תודה לכולם הישיבה נעולה.